b'\n_START_ARTICLE_\nKalijev nitrat\n_START_SECTION_\nPridobivanje iz mineralnih virov\n_START_PARAGRAPH_\nEden prvih celotnih opisov \xc4\x8di\xc5\xa1\xc4\x8denja je bil opisan \xc5\xbee leta 1270. Postopek je opisal kemik in in\xc5\xbeenir Hasan al-Rammah iz Sirije v svoji knjigi "Knjiga voja\xc5\xa1kega konjarstva in domiselnih vojnih naprav". V svoji knjigi opi\xc5\xa1e proces \xc4\x8di\xc5\xa1\xc4\x8denja kalijevega minerala s kuhanjem v majhni koli\xc4\x8dini vode in uporabo vro\xc4\x8de raztopine. Raztopino zme\xc5\xa1amo s kalijevim karbonatom v obliki pepela, da odstranimo kalcij in magnezij, in tako pridobimo \xc4\x8disti kalijev nitrat. To snov so potem uporabljali za izdelavo smodnika in eksplozivnih naprav.\n_START_SECTION_\nPridobivanje iz jam\n_START_PARAGRAPH_\nPomembni vir kalijevega nitrata so bili depoziti netopirskega guana na jamskih stenah. Postopek pridobivanja je tak, da potopimo guano v vodo za en dan, zmes filtriramo in iz te pridobimo kristale. Tradicionalno so tak na\xc4\x8din uporabljali v mestu Laos za pridobivanje smodnika za Bang Fai rakete.\n_START_SECTION_\nFrancoska metoda\n_START_PARAGRAPH_\nNiter-postelje so pripravljene z me\xc5\xa1anjem gnoja in lesnega pepela skupaj z organskim materialom, kot je slama v kopice velike 1,5m x 2m x 5m. Kopico so po navadi pokrili, da so jo za\xc5\xa1\xc4\x8ditili pred de\xc5\xbejem, vla\xc5\xbeili pa so jo z urinom, da so pospe\xc5\xa1ili razgradnjo. Po pribli\xc5\xbeno enem letu so jo sprali z vodo, da so odstranili v vodi topen kalcijev nitrat, ki so ga filtrirali skozi pepeliko. Tako so pridobili kalijev nitrat.\n_START_SECTION_\n\xc5\xa0vicarska metoda\n_START_PARAGRAPH_\nJe podobna francoski metodi, pri \xc4\x8demer pri me\xc5\xa1anju ne uporabljajo gnoj, ampak samo urin. Urin zbirajo tako, da se zemlja pod hlevom, kamor se steka urin, skoplje in ocedi, nato pa se filtrira skozi pepeliko, kot je opisano zgoraj.\n_START_SECTION_\nZgodovina uporabe\n_START_PARAGRAPH_\nKalijev nitrat je v 19.stoletju slu\xc5\xbeil kot oksidant pri proizvodnji smodnika. Vendar so po letu 1889, za potrebe malega oro\xc5\xbeja in te\xc5\xbekega topni\xc5\xa1tva, za\xc4\x8deli uporabljati Cordit. To je brezdimni pra\xc5\xa1ek, ki ga pridobijo iz mineralnih nitratov (kalijev nitrat, natrijev nitrat), pri proizvodnji pa potrebujejo velike koli\xc4\x8dine du\xc5\xa1ikove kisline. Tako kot vsa nitratna eksploziva, tudi te snovi pri v\xc5\xbeigu izlo\xc4\x8dajo veliko koli\xc4\x8dino kisika in du\xc5\xa1ika ter s tem kineti\xc4\x8dno energijo za izstrelitev naboja._NEWLINE_Eksplozivi iz kalijevega nitrata se ponavadi uporabljajo pri rudarstvu trdih kamnin.\n_START_SECTION_\nProizvodnja\n_START_PARAGRAPH_\nKalijev nitrat lahko pridobimo z reakcijo med amonijevim nitratom in kalijevim hidroksidom._NEWLINE_NH\xe2\x82\x84NO\xe2\x82\x83 (aq) + KOH (aq) \xe2\x86\x92 NH\xe2\x82\x83 (g) + KNO\xe2\x82\x83 (aq) + H\xe2\x82\x82O (l)_NEWLINE_Alternativni vir proizvodnje kalijevega nitrata brez amonijaka kot stranskega produkta je reakcija med amonijevim nitratom in kalijevim kloridom, ki ga lahko pridobimo kot breznatrijski nadomestek soli._NEWLINE_NH4NO\xe2\x82\x83 (aq) + KCl (aq) \xe2\x86\x92 NH4Cl (aq) + KNO\xe2\x82\x83 (aq)_NEWLINE_Kalijev nitrat pridobivajo tudi z nevtralizacijo du\xc5\xa1ikove kisline s kalijevim hidroksidom. Ta reakcija je zelo eksotermna._NEWLINE_KOH (aq) + HNO\xe2\x82\x83 \xe2\x86\x92 KNO\xe2\x82\x83 (aq) + H2O (l)_NEWLINE_V industriji pa ga proizvajajo z dvojno reakcijo razpada med natrijevim nitratom in kalijevim kloridom._NEWLINE_NaNO\xe2\x82\x83 (aq) + KCl (aq) \xe2\x86\x92 NaCl (aq) + KNO\xe2\x82\x83 (aq)\n_START_SECTION_\nGnojila\n_START_PARAGRAPH_\nKalijev nitrat se uporablja predvsem v gnojilih, kot vir du\xc5\xa1ika in kalija, ki sta dve najpomembnej\xc5\xa1i hranili za rastline. Kadar se uporablja samostojno, ima N(du\xc5\xa1ik)P(fosfor)K(kalij) vrednost 13-0-44.'